[{"text_idx": "#000000", "text": "Yr hyn y mae gweithwyr gwir ei eisiau gan eu cyflogwyr (a sut y gall yr wybodaeth hon eich helpu i recriwtio a chadw\u2019r staff cywir)"}, {"text_idx": "#000001", "text": "Bydd gan y rhan fwyaf o gwmni\u0308au brofiad uniongyrchol o ran pa mor anodd gall fod i ddod o hyd i\u2019r bobl gywir gyda\u2019r sgiliau cywir ar yr adeg gywir. Heb os, gall recriwtio staff fod yn dir peryglus, ond gall gadw gweithwyr da fod yr un mor heriol, yn enwedig mewn marchnad lafur gystadleuol iawn. Felly gall ddeall yr hyn sy\u2019n ysgogi gweithwyr (ac, yn wir, ddarpar weithwyr) fod yn hanfodol er mwyn llwyddo i gael y fantais gystadleuol hollbwysig honno wrth recriwtio a chadw staff."}, {"text_idx": "#000002", "text": "Ymchwiliwyd i\u2019r ffactorau allweddol sy\u2019n dylanwadu penderfyniadau gweithwyr mewn amrywiaeth o faterion cyflogaeth mewn adroddiad diweddar gan Hays[1] a seiliwyd ar arolwg a gwblhawyd ledled y DU. Mae\u2019r tabl isod yn ystyried sut y mae amrywiaeth o ffactorau yn dylanwadu penderfyniadau gweithwyr i aros yn eu ro\u0302l bresennol neu ystyried derbyn swydd newydd. Er nad yw\u2019n syndod mai ta\u0302l sy\u2019n dylanwadu fwyaf efallai, caiff ei ddilyn yn agos iawn gan ddiwylliant, dilyniant gyrfa a manteision eraill. Mewn gwirionedd, wrth ei gilydd, mae\u2019r tri ffactor hyn yn bwysicach na chyflog fel sail i weithwyr sy\u2019n penderfynu ai aros neu adael."}, {"text_idx": "#000005", "text": "Datgelodd 78% o\u2019r rheiny y gofynnwyd iddynt fod hunanddatblygiad a dilyniant yn bwysig iddynt mewn swydd, felly mae creu cyfleoedd i staff gael eu dyrchafu i rolau mwy heriol yn sicr o gael effaith gadarnhaol. Fodd bynnag, gall opsiynau eraill, megis cynnig hyfforddiant arwyddocaol a chyfleoedd datblygu, fod yr un mor effeithiol wrth annog ac ysgogi staff."}, {"text_idx": "#000006", "text": "Nid yw llawer o fusnesau\u2019n sylweddoli pa mor ddylanwadol y gall diwylliant gweithio fod i ddewisiadau gweithwyr ond yn o\u0302l yr arolwg hwn, byddai 62% o\u2019r rheini a atebwyd yn barod i gymryd toriad cyflog i weithio i fusnes y maent yn ei ystyried yn well ddewis o ran diwylliant gweithio. Mae gweithwyr hefyd yn chwilio am gyflogwr a\u0302 diwylliant amrywiol a dymunol, felly mae\u2019n werth ystyried a allai diwylliant sefydliadol fod yn rhwystr i wella recriwtio a chadw gweithlu yn eich busnes."}, {"text_idx": "#000007", "text": "Er bod gan fanteision llai o ddylanwad ar ddewisiadau gweithwyr na tha\u0302l, dilyniant gyrfa a diwylliant, yn aml gall cyflogwyr wella canfyddiadau eu gweithwyr o\u2019r busnes yn rhwydd yn syml iawn drwy bwysleisio manteision ehangach wrth hysbysebu swyddi gwag. Y newyddion da yw nid yw hyn o reidrwydd yn gostus. Canfu darn o ymchwil arall[1] fod 40% o bobl wedi datgan yr oedd te a choffi am ddim yn un o fanteision y swydd yr oeddent yn ei gwerthfawrogi fwyaf!"}, {"text_idx": "#000008", "text": "I lawer, gall yr amgylchedd gweithio iawn fod yn \u2018fantais\u2019 anariannol bwysig ac un y mae ganddi ddylanwad pwysig ar fodlonrwydd gweithwyr, ond nid yw llawer o gyflogwyr yn cydnabod y gall newidiadau bach i\u2019r amgylchedd gwaith gael effaith sylweddol ar gynhyrchiant, presenoldeb, iechyd a hapusrwydd y gweithlu. Er gwaetha\u2019r effeithiau cadarnhaol hyn, mae llawer o gwmni\u0308au\u2019n anghofio holi barn yr union bobl y maent yn gobeithio a fydd yn elwa fwyaf wrth wneud newidiadau i fannau gweithio."}, {"text_idx": "#000009", "text": "[1] Reno, sef sefydlwr a chyfarwyddwr cwmni arddangosfeydd a digwyddiadau Enigma Visual Solutions \u2013 adroddiad 2017 \u201cWhat Employees Want\u201d"}, {"text_idx": "#000011", "text": "Dengys y graff uchod y gwahaniaeth rhwng lle y caniateir i weithwyr weithio a lle yr hoffent weithio fwyaf, ac mae\u2019n hynod ddiddorol. Er bod y gweithle wedi gweld cynnydd sylweddol mewn cwmni\u0308au sy\u2019n mabwysiadu rhannu desgiau, cydweithio a gweithio gartref, dengys yr ymchwil hwn fod yn well gan 60% o\u2019r sawl a ofynnwyd gael eu man gweithio pwrpasol eu hunain. Fodd bynnag, yr hyn sydd hyn yn oed yn fwy annisgwyl yw\u2019r ffaith bod gweithio gartref yn apelio i 28% o weithwyr, sef cwymp sylweddol o 45% yn 2013. Gallai hyn gefnogi\u2019r farn fod yn well gan lawer o weithwyr ymdeimlad o gydweithio y mae amgylchedd swyddfa\u2019n ei gynnig a\u2019r cyswllt cymdeithasol a\u0302 chydweithwyr."}, {"text_idx": "#000012", "text": "Er y dylai busnesau ystyried y casgliadau hyn yn ofalus, mae\u2019n bwysig i\u2019w pwyso a mesur manteision trefniadau gweithio mwy hyblyg ac ystwyth, gan fod y rhain yn cynnig gwelliannau mawr i rai o ran cyfathrebu ar draws timau a chydweithio, heb so\u0302n am gydbwysedd rhwng bywyd personol a bywyd gwaith. Y pwynt allweddol efallai yw ystyried amrywiaeth eang y farn ac opsiynau a chadw cymaint o hyblygrwydd a\u0302 phosib i staff er mwyn iddynt allu dewis eu hamgylchedd gweithio gorau heb effeithio\u2019n andwyol ar anghenion eangach y busnes."}, {"text_idx": "#000013", "text": "Felly pa gasgliadau a geir ynghylch ysgogiad gweithwyr a\u2019i effaith berthynol ar recriwtio a chadw staff?"}, {"text_idx": "#000014", "text": "Yn gyffredinol, mae\u2019n glir bod cyfuniad o ffactorau\u2019n creu profiad gyrfa cadarnhaol i weithwyr a gall ddibynnu ar un o\u2019r rhain yn unig, boed yn da\u0302l, diwylliant, dilyniant gyrfa, manteision, gweithle neu weithio hyblyg, fod yn andwyol i allu eich busnes i recriwtio a chadw\u2019r staff iawn."}, {"text_idx": "#000015", "text": "Mae deall yr hyn sydd fwyaf perthnasol i\u2019ch busnes, sector neu\u2019r math o ymgeiswyr yr hoffech eu denu\u2019n hanfodol, a bydd yn eich galluogi i dargedu\u2019r hyn sydd gennych i\u2019w gynnig i\u2019r grw\u0302p iawn o ddarpar weithwyr. Mae cyfathrebu effeithiol hefyd yn hollbwysig wrth reoli disgwyliadau gweithwyr, gan roi mynediad mwy i chi i\u2019r bobl ddawnus y mae eu hangen arnoch."}, {"text_idx": "#000017", "text": "Gall ein Hymgynghorwyr Gweithlu ymroddedig weithio gyda\u2019ch busnes i gyflwyno amrywiaeth eang o gefnogaeth wedi\u2019i theilwra er mwyn gwella ymroddiad gweithwyr a gwella cynllunio, dilyniant a chynhyrchiant yn y gweithle."}, {"text_idx": "#000019", "text": "Gall weithio gyda ni eich helpu i wella eich proses recriwtio, cadw staff a rheoli sgiliau er mwyn mwyafu potensial eich gweithlu. Ffoniwch neu e-bostiwch ni i gael gwybod sut y gallwn ni helpu eich busnes:"}]